劉采

劉采（），字與質，號安峰，湖廣黃州府麻城縣（今麻城鼓楼街道办事处马箭厂村）人，民籍，明朝政治人物。

 生平 
嘉靖元年（1522年）壬午科湖廣鄉試第三名舉人。嘉靖八年（1529年）中式己丑科會試第十七名，登第二甲第六十一名進士。授宿州知州，擢户部员外郎，升郎中，出为四川布政司右参议，督理黄册，二十二年二月升广西按察司副使，进京入覲，陞廣東右布政使，调福建左布政使，三十三年七月升都察院右副都御史、巡抚山东，三十六年升南京兵部右侍郎，三十七年三月改兵部右侍郎、协理京营戎政，三十八年七月升户部左侍郎，三十九年三月升南京户部尚书，四十年以災異自劾免。

穆宗继位，隆慶元年（1567年）四月起用为南京工部尚书，五月改南京兵部尚书，四年八月累疏乞致仕，特赐驰驿归。万历元年卒，年七十四，諭祭葬，贈太子少保，諡端簡《湖广通志》：劉采《分省人物考》，字汝質麻城人嘉靖已丑進士時永康當國縉紳附之以采為㑹試所拔髙等特嚮意采不肯往謁補宿州守至則益自節約一蔬不以厲民而發奸摘伏人稱神明屬嵗飢上吏督課急采請移帑羨轉糴為民代輸至秋民争償無逋者遷户部郎轉四川㕘議督理黄册蜀王遺以厚幣一無所受晉廣西副使入覲陞廣東右布政秩滿晉副都御史巡撫山東維時由藩司進巡撫者率致數千金為政府謝采獨無一縑之遺達空亟問起居而巳撫山東時民苦採礦命下嚴急采疏請緩詞極婉剴獲允御史某請開膠萊河通海運采調其不便者五御史不能難事遂寝先是詔近畿撫臣屯兵臨清備入衛後嵗以為常士卒疲苦采疏罷之累遷户部侍郎疏請裁諸費不經者南京鎮武營卒亂殺黄侍郎廷議代者采語家衆曰必我也趣治裝果以采往比至條畫度支便宜凡運艦至計道里逺邇分定便庾以省諸僦費戒主計者剔除一切収支弊由是所在轉輸稱便反側乃安以災異自劾免穆宗立起南京工部尚書改兵部尚書凡四載乞休歸采歴官四十餘年清介如一卒年七十四諭祭葬贈太子少保諡端簡。。葬于麻城张家畈镇木樨河。

 家族 
曾祖劉文聰，曾任所吏目；祖父劉紀；父劉漢，曾任知縣。母萬氏。永感下。兄劉木，署训导、舉人；劉术；弟劉禾。

参考文献

Category:嘉靖元年壬午科湖廣鄉試舉人
Category:劉姓
Category:麻城人
Category:明朝宿州知州
Category:明朝户部员外郎
Category:明朝户部郎中
Category:明朝四川布政使司參議
Category:明朝湖廣按察司副使
Category:明朝廣東右布政使
Category:明朝福建左布政使
Category:明朝山東巡撫
Category:南京兵部侍郎
Category:明朝兵部侍郎
Category:明朝户部左侍郎
Category:南京户部尚書
Category:南京工部尚書
Category:南京兵部尚書
Category:謚端簡